Document ID: /roh_data/filtered/fineweb-2-filterrobots_roh.jsonl.gz/16343

Las votantas ed ils votants acceptan l'onn 1971 l'artitgel constituziunal davart la protecziun da l'ambient cun 93 pertschient vuschs affirmativas. Quest artitgel prevesa la protecziun da l'uman e da ses ambient natiral cunter influenzas nuschaivlas. Il consentiment impressiunant è l'expressiun d'ina nova sensibilisaziun ecologica: Las consequenzas da la motorisaziun da massa en il traffic sin via vegnan experimentadas sco negativas. Uschia chattan projects gronds da viafier ina maioritad politica. Las campagnas curunadas da success da la NVTA durant ils onns 1990 lavuran pia er cun ils chavazzins muria dal guaud, protecziun da las Alps e transferiment dal traffic.
« Vegn la cuntinuaziun da la creschientscha economica giavischada u betg? »Protocol tar la sesida dals 16 d'october 1972 da la Gruppa da coordinaziun interdepartamentala per dumondas da la protecziun da l'ambient en relaziun cun las organisaziuns internaziunalas